smcproject/ml-wiki-sentences huggingface dataset:
അച്ചടിമഷി പുരളുന്നതിനു മുമ്പുതന്നെ കൊടുങ്ങല്ലൂരിലും സമീപപ്രദേശങ്ങളിലും കൊച്ചിരാജ്യത്തിന്റെ തെക്കേയറ്റംവരെയും തൊട്ടുകിടക്കുന്ന തിരുവിതാംകൂർ പ്രദേശങ്ങളിലും പാടിയും പകർത്തിയും ഒട്ടേറെപ്പേർ അത് ഹൃദിസ്ഥമാക്കിയിരുന്നു.
ഓണക്കാലത്ത് സ്ത്രീജനങ്ങൾ പാടിക്കളിക്കയും ചെയ്തിരുന്നു.
കീഴാളജനങ്ങൾക്കിടയിൽ പ്രചരിച്ച പ്രസ്തുതകൃതിയിൽനിന്നും ഉൾക്കൊണ്ട ഉണർവ് അവരിൽ ആത്മവിശ്വാസം വളർത്തുകയും അയിത്താചരണങ്ങളെ ധീരതയോടെ നേരിടാൻ പ്രാപ്തരാക്കുകയും ചെയ്തു.
‘ജാതിക്കുമ്മി’ ഉണർത്തിയ യുക്തിബോധം കരുത്താർജിച്ചതിന്റെ ഫലമായിട്ടാണ് ‘കൊച്ചി പുലയമഹാജനസഭ’യുടെ ആദ്യസമ്മേളനം എറണാകുളം സെൻറ് ആൽബർട്ട് ഹൈസ്കൂളിൽ നടക്കാനിടയായത്.
‘‘നിരക്ഷരകുക്ഷികളായ കേരളത്തിലെ പുലയരും അവരെപ്പോലുള്ള മറ്റു നിർഭാഗ്യവാന്മാരും ‘ജാതിക്കുമ്മി’യിലെ പല ഭാഗങ്ങളും അക്കാലത്തിനിടക്ക് ഹൃദിസ്ഥമാക്കിയിരുന്നു.
എന്നുമാത്രമല്ല, സനാതനികൾ ഹരിനാമകീർത്തനങ്ങളും സന്ധ്യാനാമാദികളും ചൊല്ലുംപോലെ എന്നും രാത്രികാലങ്ങളിൽ തങ്ങളുടെ കുടിലുകൾക്കകത്തിരുന്ന്  അവരത് പാടിരസിക്കുകയും പതിവായിരുന്നു.
‘ജാതിക്കുമ്മി’ അത്രയേറെ ജനസ്വാധീനം ആർജിച്ചശേഷമാണ് ‘ദുരവസ്ഥ’ പ്രത്യക്ഷപ്പെട്ടതുതന്നെ.
’’ എന്നിങ്ങനെ ജാതിക്കുമ്മിയുടെ സാമൂഹ്യ പ്രാധാന്യത്തെക്കുറിച്ച് ടി.കെ.സി. വടുതല രേഖപ്പെടുത്തിയിട്ടുണ്ട്.
‘അമ്മാനക്കുമ്മി’ എന്ന നാടൻശീലിൽ 141 പാട്ടുകളാണ് ‘ജാതിക്കുമ്മി’യിലുള്ളത്.
അതീവ ലളിതമായ ഭാഷയിൽ കുമ്മിപ്പാട്ടിന്റെ തനി ഗ്രാമീണ ഈണത്തിലും താളത്തിലുമാണ് രചന നിർവഹിച്ചത്.
ആദിശങ്കരന്റെ അനുഭവത്തെ പരാമർശിച്ചാണ് ജാതിക്കുമ്മി ആരംഭിക്കുന്നത്.
ശിവനെ തൊഴാൻപോകുന്ന ശങ്കരാചാര്യർക്ക് പറയ സമുദായത്തിൽപ്പെട്ട രണ്ടുപേർ മാർഗതടസം ഉണ്ടാക്കുന്നു.
തുടർന്നുള്ള സംഭാഷണത്തിലൂടെയാണ് ജാതിക്കുമ്മിയുടെ പ്രമേയം അനാവരണം ചെയ്യുന്നത്.
തീണ്ടലും തൊടീലും പറിച്ചെറിഞ്ഞെങ്കിൽ മാത്രമെ സമൂഹത്തിന് പുരോഗതിയുണ്ടാകൂ എന്ന ഉപദേശം നൽകിയാണ് കൃതി അവസാനിക്കുന്നത്.
ആത്മാവാണോ ശരീരമാണോ വഴിമാറിപ്പോകേണ്ടതെന്ന് ജ്ഞാനിയായ പറയൻ ചോദിക്കുന്നു.
‘‘ഗാത്രത്തിനോ തീണ്ടലാത്മാവിനോ?’
’ എന്ന പറയന്റെ ചോദ്യത്തിനുമുന്നിൽ ആചാര്യസ്വാമിയുടെ ജാതിഗർവം അസ്തമിക്കുന്നു.
“ ‘ഇക്കാണും ലോകങ്ങളീശ്വരന്റെ
മക്കളാണെല്ലാമൊരുജാതി നീക്കിനിറുത്താമോ സമസൃഷ്ടിയെ?
ദൈവം നോക്കിയിരിപ്പില്ലേ?
യോഗപ്പെണ്ണേ!
-തീണ്ടൽ ധിക്കാരമല്ലയോ ജ്ഞാനപ്പെണ്ണേ!
ജാതി ധിക്കാരമല്ലയോ എന്ന കവിയുടെ ചോദ്യം സവർണമേധാവിത്വത്തെ ചോദ്യം ചെയ്തു.
അവലംബം 1 2 ജാതിക്കുമ്മിയുടെ രചനാകാലഘട്ടം മാധ്യമം ഓൺലൈൻ പതിപ്പിലെ വാർത്ത ↑ പണ്ഡിറ്റ് കെ പി കറുപ്പൻ, ജി. പ്രിയദർശനൻ ഭാഷാപോഷിണി ജനുവരി 2012 ↑ ജാതിക്കുമ്മിയെക്കുറിച്ച് Archived 2016-03-09 at the Wayback Machine .
പുരോഗമനകലാസാഹിത്യസംഘത്തിന്റെ വെബ് സൈറ്റിൽ വന്ന വാർത്ത - ശേഖരിച്ചത് 14 ഒക്ടോബർ 2012
ജാതകകഥകൾ ഇംഗ്ലീഷ് വിലാസം https://ml.wikipedia.org/wiki/Jataka_Tales
ബൗദ്ധസാഹിത്യത്തിലെ ഒരു പ്രധാന വിഭാഗമാണ് ജാതകകഥകൾ .
ഇവയിലെ പ്രതിപാദ്യം ബുദ്ധന്റെ പൂർ‌വജന്മകഥകളാണ്  എന്നതാണ് ജാതകകഥകൾ എന്ന പേരു ലഭിക്കാൻ കാരണം.
ബുദ്ധന്റെ ഏതെങ്കിലും ഒരു പൂർവ്വജന്മത്തിൽ നടന്ന സംഭവമായിട്ടാണ്  ഓരോ കഥയും ആഖ്യാനം ചെയ്യപ്പെട്ടിരിക്കുന്നത്.
ഇവയിൽ ബുദ്ധൻ നായകനോ,കഥാപാത്രമോ ചിലപ്പോൾ നിരീക്ഷകനോ ആയിരിക്കും.
അതിനാലിവയെ ബോധിസത്വകഥകൾ എന്നും പറയാറുണ്ട്.
ഇവയിലധികവും പാലി ഭാഷയിലാണ്.
ശ്രോതാക്കളുടെ കഴിവിനനുസരിച്ചാണ് ബുദ്ധൻ ജ്ഞാനോപദേശം ചെയ്തിരുന്നത് എന്ന് സദ്ധർമപുണ്ഡരീകം എന്ന ഗ്രന്ഥത്തിൽ പ്രസ്താവിക്കുന്നു.
സൂക്തരൂപത്തിലും, ഗാഥാരൂപത്തിലും ഐതിഹ്യരൂപത്തിലും ജാതകകഥകളിലൂടെയും അദ്ദേഹം ഉപദേശങ്ങൾ നൽകി.
ജാതകകഥകൾ സാമാന്യജനങ്ങൾക്ക് വേണ്ടിയുള്ളതായിരുന്നു.
നാടോടിക്കഥകളും യക്ഷിക്കഥകളുമെല്ലാം ബുദ്ധമതപരമായ കഥകളാക്കി മാറ്റപ്പെടുകയും അവയിലെല്ലാം ബുദ്ധൻ ഒരു കഥാപാത്രമായി ചിത്രീകരിക്കപ്പെടുകയും ഉണ്ടായിട്ടുണ്ട്.
ബൗദ്ധന്മാരുടെ പുനർജന്മസിദ്ധാന്തവും കർമസിദ്ധാന്തവും ഏതുകഥകളേയും ബുദ്ധമതവുമായി ബന്ധിപ്പിക്കുന്നതിന് സഹായകമായിരുന്നു.
ബുദ്ധൻ സിദ്ധാർത്ഥഗൗതമനായി കപിലവസ്തുവിൽ ജനിക്കുന്നതിന് മുൻപ് അദ്ദേഹത്തിന് അനേകജന്മങ്ങൾ കഴിഞ്ഞിരുന്നു എന്നാണ് ബുദ്ധമത വിശ്വാസം.
ഓരോ ജന്മത്തിലെയും കർമഫലമനുസരിച്ച് രാജാവായോ മന്ത്രിയായോ കച്ചവടക്കാരനായോ ചണ്ഡാലനായോ ഏതെങ്കിലും മൃഗമായോ ജനിച്ചിരുന്നു.
ഇതുമൂലം ഏതു നാടോടിക്കഥയേയും ബൗദ്ധകഥയാക്കുന്നതിന് അതിലെ ഏതെങ്കിലും ഒരു കഥാപാത്രത്തെ ബുദ്ധനായി സങ്കൽ‌പ്പി‌ച്ചാൽ മാത്രം മതിയായിരുന്നു.
പിൽക്കാലത്ത് ജാതകകഥകളായി അറിയപ്പെട്ട പലതും പാലിയിലെ സൂക്തങ്ങളിൽ ബോധിസത്വനുമായി ബന്ധപ്പെടുത്താതെയും പ്രതിപാദിച്ചിട്ടുണ്ട്.
ദീർഘനികായത്തിലെ കൂടദന്തസൂക്തം, മഹാസുദർശനസൂക്തം, മത്ധിമതികായത്തിലെ മഹാദേവസൂക്തം എന്നിങ്ങനെയുള്ള ചില ഗ്രന്ഥങ്ങളിൽ ജാതകകഥകളുടെ തന്നെ രൂപത്തിലുള്ള കഥകളുണ്ട്.
ബുദ്ധമതത്തിലെ വിശുദ്ധഗ്രന്ഥങ്ങളെ ഒൻപത് അംഗങ്ങളായി വിഭജിച്ചിട്ടുണ്ട്.
അവയിലൊരംഗമായി ജാതകകഥകളെ അംഗീകരിച്ചിട്ടുള്ളതിൽ നിന്നും ഈ കഥകളുടെ പ്രാധാന്യം മനസ്സിലാക്കാവുന്നതാണ്.
ജാതകഗ്രന്ഥങ്ങൾ ഉൾപ്പെടുന്നത് തിപിടകങ്ങളിൽ ഒന്നായ ഖുദ്ദ്കനികായം എന്ന ഗ്രന്ഥസംഹിതയിലാണ്.
ഇതിൽ ഗാഥകളാണുള്ളത്.
ഇവയെ ഇരുപത്തിരണ്ട് 'നിപാത'ങ്ങളിലായി വിഭജിച്ചിരിക്കുന്നു.
ജാതകഗാഥകളായി ഇന്ന് അറിയപ്പെടുന്നത് മേൽസൂചിപ്പിച്ച ഗ്രന്ഥളിലെ ഗാഥകളുടെ അതിവിസ്തൃതമായ ഗദ്യ വ്യാഖ്യാനങ്ങളാണ്.
ഇവയിൽ അങ്ങിങ്ങായി ഗാഥകളും ഉണ്ടായിരിക്കും.
ഇന്നറിയപ്പെടുന്ന 'ജാതകത്ഥ വന്നനാ' എന്ന ഗ്രന്ഥം  ' ജാതകത്ഥ കഥാ' എന്ന അതിപ്രാചീന ഗ്രന്ഥത്തെ ബുദ്ധഘോഷൻ എന്ന ബൗദ്ധാചാര്യൻ പരിഷ്കരിച്ചുണ്ടാക്കിയതാണ് എന്ന് കരുതപ്പെടുന്നു.
ഇതിൽ അഞ്ച് ഭാഗങ്ങളുണ്ട്.
വർത്തമാനകാലകഥ: ബുദ്ധനെ ജാതകകഥ പറയാൻ പ്രേരിപ്പിച്ച സംഭവത്തെയും ഇതിൽ ബന്ധിപ്പിച്ചിരിക്കും.
ഭൂതകാലകഥ: ഇതാണ് ശരിയായ ജാതകകഥ.
മേല്പ്പറഞ്ഞ രണ്ടുമായും ബന്ധപ്പെട്ട ഗാഥകൾ.
വ്യാകരണപരമായും നിഘണ്ടുശാസ്ത്രപരമായുമുള്ള അഭിപ്രായങ്ങൾ.
രണ്ടു ഭൂതകാലകഥയിലെ കഥാപാത്രങ്ങളെ ബുദ്ധന്റെ കാലത്തെ അവയുടെ പുനർജന്മവുമായി ബന്ധിപ്പിക്കുന്ന 'സമോധാന'.
ഭാരതത്തിലെ കഥാസാഹിത്യത്തെ സംബന്ധിച്ചിടത്തോളം ജാതക കഥകൾക്ക് വളരെ പ്രാധാന്യമുണ്ട്.
പലജാതകകഥകളോടും തുല്യമായ കഥകൾ പഞ്ചതന്ത്രം , കഥാസരിത്‌സാഗരം , മഹാഭാരതം , രാമായണം ,ജൈനസാഹിത്യം എന്നിവയിൽ കാണുന്നുണ്ട്.
പാശ്ചാത്യ കഥകളോട് തുല്യമായ കഥകളും ജാതക കഥകളിലുണ്ട്.
സുപ്രസിദ്ധമായ സോളമന്റെ നീതി പോലൂള്ള ഒരു കഥ മഹാ-ഉമ്മഗ്ഗ-ജാതകത്തിലുണ്ട്.
ജാതകകഥകൾ പ്രാചീന ഭാരത ജീവിതരീതികളിലേക്കും വെളിച്ചം വീശുന്നു.
'തിപിടക'ത്തിലുൾപ്പെടുന്ന ഖുദ്ദകനികായത്തിലെ അവസാന ഗ്രന്ഥമായ ചര്യാപിടകത്തിൽ പദ്യരൂപത്തിലുള്ള 35 ജാതകങ്ങളുണ്ട്.
സത്യം ദയ തുടങ്ങിയ പത്ത് പാരമിതകളിൽ ബുദ്ധൻ എത്തിയതെപ്രകാരമാണെന്ന് ഈ കഥകൾ പ്രസ്താവിക്കുന്നു.
ഇവയിൽ മിക്കവയും വിരസങ്ങളായ രൂപരേഖകൾ മാത്രമാണ് .
നിദാനകഥ, ജാതകമാല (ബോധിസത്വാപദാനമാലാ) എന്നിവയാണ് ഇന്നറിയപ്പെടുന്ന മുഖ്യ കഥാഗ്രന്ഥങ്ങൾ .
ഒരു പേജുപോലും വലിപ്പമില്ലാത്ത കഥകൾ മുതൽ അച്ചടിച്ച നൂറുപേജിലും ഒതുങ്ങാത്തത്ര വലിപ്പമുള്ള കഥകൾ വരെ ഇവയിൽ ഉൾപ്പെടുന്നു.
ധർമതത്വങ്ങളെ സാമാന്യജനങ്ങൾക്കുപദേശിക്കുക എന്നതായിരുന്നു ഈ കഥകളുടെ ലക്ഷ്യം എന്നത് വ്യക്തമാണ്.
അവലംബം 1 2 വിശ്വവിജ്ഞാനകോശം ആറാം വാള്യം
ജാതി (മരം) ഇംഗ്ലീഷ് വിലാസം https://ml.wikipedia.org/wiki/Nutmeg
ദക്ഷിണേഷ്യൻ ജൈവമണ്ഡലത്തിൽ കാണപ്പെടുന്ന ഒരു നിത്യഹരിത വൃക്ഷമാണ്‌ ജാതി (Myristica fragrans).
ലോകത്തിൽ എല്ലായിടങ്ങളിലും ഉപയോഗിക്കുന്ന സുഗന്ധ വ്യഞ്ജനങ്ങളാണ്‌ ജാതിമരത്തിൽ നിന്നും ലഭിക്കുന്ന ജാതിക്കായും ജാതി പത്രിയും .
ഇന്ത്യോനേഷ്യയിലെ മോളിക്കൂസ് ദ്വീപാണ്‌ ജന്മദേശം എങ്കിലും, ഇന്ത്യോനേഷ്യയിൽ മാത്രമല്ല ജാതി കൃഷി ചെയ്യുന്നത്.
ഗ്രനേഡ , ഇന്ത്യ , മലേഷ്യ , പാപുവ ന്യൂ ഗിനിയ , ശ്രീലങ്ക എന്നിവിടങ്ങളിലും കൃഷിചെയ്യുന്നു.
ആഗോളതലത്തിൽ ജാതിക്ക ഏറ്റവും കൂടുതൽ ഉത്പാദിപ്പിക്കുന്നത് ഇന്ത്യോനേഷ്യയിലാണ്‌.
ഇൻഡ്യയിൽ ഏറ്റവും കൂടുതൽ ജാതിക്ക ഉത്പാദിപ്പിക്കുന്ന സംസ്ഥാനം കേരളം ആണ്‌.
കേരളത്തേക്കൂടാതെ തമിഴ് നാട് , കർണ്ണാടകം , ഗോവ , മഹാരാഷ്ട്ര , എന്നീ സംസ്ഥാനങ്ങളിലും കേന്ദ്ര ഭരണ പ്രദേശമായ ആന്തമാൻ നിക്കോബാർ ദ്വീപുകൾ എന്നിവിടങ്ങളിലും ജാതി കൃഷി ചെയ്യുന്നുണ്ട്.
വളരെയധികം തണൽ ആവശ്യമുള്ള സസ്യമാണ്‌ ജാതി.
അതിനാൽ തനിവിളയെക്കാൾ മിശ്രവിളയായിട്ടാണ്‌ കേരളത്തിൽ പൊതുവേ ജാതി കൃഷി ചെയ്യുന്നത്.
ഏകദേശം 20 മീറ്ററിൽ കൂടുതൽ പൊക്കത്തിൽ വളരുന്ന സസ്യമാണ്‌ ജാതി.
ഈ ചെടിയുടെ പ്രധാന സവിശേഷത‍ ഇതിൽ ആൺ മരവും പെൺ മരവും വെവ്വേറെയാണ്‌ കാണപ്പെടുന്നത്.
ഇതിൽ ആൺ ചെടികൾക്ക് കായ് ഫലം ഇല്ല.
പെൺ മരമാണ്‌ ആൺ മരത്തിൽ നിന്നും പരാഗണം വഴി ഫലം തരുന്നത്.
ജാതിമരത്തിന്റെ ഇടതൂർന്ന ഇലകൾ ജാതിമരത്തിൽ നിന്നും വീണ പൂവ് കൃഷി രീതികൾ ജാതി
ജാതി പലരീതികളിൽ കൃഷി ചെയ്യാവുന്ന ഒരു സസ്യമാണ്‌.
വിത്തുപാകി മുളപ്പിച്ചും,ടോപ്പ് വർക്കിംഗ്, ഒട്ടിക്കൽ, ഫീൽഡ് ബഡ്ഡിംഗ് എന്നീ സങ്കേതങ്ങൾ ഉപയോഗിച്ചും കൃഷി നടത്താം.
വിത്തു പാകി
നല്ലതുപോലെ മൂപ്പെത്തിയ ജാതിക്ക കൾ ചെടിയിൽ നിന്നും അടർത്തിയെടുത്ത് മണ്ണും മണലും കലർത്തി പ്രത്യേകം തയ്യാറാക്കിയ സ്ഥലങ്ങളിൽ വിത്ത് പാകി പുതിയ മരങ്ങൾ മുളപ്പിച്ച് എടുക്കാം.
ഇങ്ങനെ പാകുന്ന സ്ഥലത്ത് തണലും നല്ല ഈർപ്പവും ഉണ്ടായിരിക്കണം.
ഏകദേശം രണ്ട് മാസത്തോളം ദിവസവും നനക്കണം.
രണ്ട് മാസത്തിനുശേഷം കിളിർപ്പ് ഉണ്ടാകുകയും, രണ്ടില പാകമാകുമ്പോൾ വേരിന്‌ കേട്പാടുകൾ സംഭവിക്കാതെ പോട്ടിംഗ് മിശ്രിതം നറച്ച ചട്ടികളിലോ പോളിത്തീൻ കവറുകളിലോ നടുന്നു.
ഇങ്ങനെ നടുന്ന തൈകൾ മഴക്കാലത്തോടു കൂടി പ്രധാന കൃഷിയിടങ്ങളിൽ മാറ്റി നടാവുന്നതുമാണ്‌.
ഇങ്ങനെ നടുന്ന തൈകൾക്ക് തണലായും അന്തരീക്ഷത്തിൽ ഈർപ്പം നിലനിർത്താനുമായി പുതയിടുകയോ തണൽ മരങ്ങൾ നട്ടു പിടിപ്പിക്കുകയോ ചെയ്യാം.
ഇങ്ങനെ ഉണ്ടാകുന്ന തൈകളിൽ നിന്നും പത്ത് പെൺ മരത്തിന്‌ ഒരു ആൺ മരം എന്ന രീതിയിൽ നിലനിർത്തി ബാക്കിയുള്ള ആൺ മരങ്ങൾ മുറിച്ച് മാറ്റണം.
ജാതി ഇടവിളയായി നടുകയാണേങ്കിൽ തെങ്ങ് , കമുക് തുടങ്ങിയ വൃക്ഷങ്ങളുടെ ഇറ്റയിൽ നടുന്നതാണ്‌ ഉത്തമം.
കാരണം തെങ്ങും കമുകും ജാതി തൈകൾക്ക് നല്ലതുപോലെ തണൽ നൽകും.
ജാതി ഇടവിളയായിട്ടല്ല നടുന്നതെങ്കിൽ തണൽ നൽകുന്നതിനായ് ശീമക്കൊന്ന , മുരിക്ക് , വാഴ , അക്കേഷ്യ തുടങ്ങിയവ നടാം.
ഇതിൽ വാഴനടുന്നതാണ്‌ ഏറ്റവും നല്ലത്, കാരണം ആവശ്യത്തിനു തണൽ നൽകുന്നതിനു പുറമേ അന്തരീക്ഷത്തിൽ നല്ലതുപോലെ ഈർപ്പം നിലനിർത്താൻ വാഴകൾക്ക് കഴിയുന്നു.
കൂടാതെ വാഴയുടെ വിളവെടുപ്പിനു ശേഷം അവയുടെ അവശിഷ്ടങ്ങൾ ജാതിക്ക് പുതയിടുന്നതിനും ഉപയോഗിക്കാം.
ടോപ്പ് വർക്കിംഗ് ജാതിത്തൈ
തൈ നട്ട് ആൺ മരമാണോ പെൺ മരമാണോ എന്നറിഞ്ഞ (ഏകദേശം ഏഴോ എട്ടോ വർഷങ്ങൾക്ക് )ശേഷം ആൺ മരങ്ങളെ നശിപ്പിക്കാതെ അവയെ ലിംഗഭേദം വരുത്തി പെൺ മരമാക്കുന്ന പ്രക്രിയയെ ആണ്‌ ടോപ്പ് വർക്കിംഗ് എന്ന് പറയുന്നത്.
മഴക്കാലത്തിനു മുൻപായി ആൺ മരങ്ങളെ ചുവട്ടിൽ നിന്നും ഏകദേശം 1 മീറ്റർ പൊക്കത്തിൽ രണ്ടോ മൂന്നോ ശാഖകൾ നിർത്തി മുറിച്ചുകളയുന്നു.
പിന്നീട് തായ് തടിയിൽ നിന്നും മുറിച്ച് മാറ്റിയ ഭാഗങ്ങളിൽ നിന്നും ഉണ്ടാകുന്ന കിളിർപ്പുകളിൽ പെൺ മരത്തിന്റെ ശാഖകളിൽ നിന്നും എടുക്കുന്ന കിളിർപ്പ് വച്ച് കെട്ടി, ആൺ കിളിർപ്പുകളെ വളരാൻ അനുവദിക്കാതെ പെൺ കിളിർപ്പുകൾ മാത്രം വളർത്തി കായ ഉണ്ടാക്കുന്ന രീതിയാണ്‌ ടോപ്പ് വർക്കിംഗ്.
ഒട്ടിക്കൽ
നാടൻ ജാതി ഇനങ്ങളിലോ കാട്ടു ജാതി ഇനങ്ങളിലോ പെൺ ജാതി മരത്തിന്റെ മുകുളങ്ങൾ ഒട്ടിച്ച് ചേർത്തും നല്ല ജാതി തൈകൾ നടീൽ വസ്തുക്കളായി ഉണ്ടാക്കിയെടുക്കുന്ന പ്രക്രിയയാണ്‌ ഒട്ടിക്കൽ എന്ന് പറയുന്നത്.
ഫീൽഡ് ബഡ്ഡിംഗ്
കേരള കാർഷിക സർവ്വകലാശാല വികസിപ്പിച്ചെടുത്ത തനതു നടീൽ വസ്തു നിർമ്മാണ രീതിയാണ്‌ ഫീൽഡ് ബഡ്ഡിംഗ്.
ജാതി മരങ്ങളിൽ ആൺ / പെൺ വ്യത്യാസം അറിയുന്നതിനും മുൻപ് ചെയ്യുന്ന രീതിയാണിത്.
കൃഷി സ്ഥലത്തെ എല്ലാ മരങ്ങളിലും ഈ രീതി അനുവർത്തിക്കേണ്ടതാണ്‌.
തൈകൾക്ക് ഏകദേശം മൂന്ന് വർഷം പാകമാകുമ്പോൾ ഈ പ്രക്രിയ നടപ്പാക്കുന്നു.
ഈ രീതി ചെയ്യുമ്പോൾ തൈകളുടെ മൂട് വണ്ണം നാല്‌ സെന്റീമീറ്ററിൽ കുറയാൻ പാടില്ല.
ഇതിന്റെ ആദ്യ പടിയായി നല്ല കായ് ഫലം തരുന്ന പെൺ മരങ്ങളിൽ നിന്നും മുകളിലേക്ക് വളരുന്ന ശിഖരങ്ങളിൽ നിന്നും കമ്പുകൾ മുറിച്ചെടുക്കുന്നു.
ആ കമ്പുകളിൽ നിന്നുമുള്ള മുകുളങ്ങൾ മൂന്ന് മുതൽ നാല്‌ സെ.
മീ .
നീളത്തിൽ തൊലിയോട് കൂടി ചെത്തിയെടുക്കുന്നു.
അത്തരം മുകുളങ്ങൾ, ഏത് തൈയിലാണോ വയ്ക്കേണ്ടത് ആ തൈകളിൽ, താഴെനിന്നും ആദ്യത്തെ ശാഖയുടെ താഴെയായി ഏകദേശം മൂന്ന് മുതൽ അഞ്ച് സെന്റീ മീറ്റർ നീളത്തിൽ തൊലി ചെത്തി മാറ്റുന്നു.
തൊലി ചെത്തി മാറ്റിയ സ്ഥലത്ത് നേരത്തേ ശേഖരിച്ച് വച്ചിരിക്കുന്ന മുകുളം വച്ച് പോളിത്തീൻ നാടകൊണ്ട് കെട്ടി വയ്ക്കുന്നു.
ഇതിൽ പ്രത്യേകം ശ്രദ്ധിക്കേണ്ട വസ്തുത ചേർത്ത് കെട്ടുമ്പോൾ മുകുളം മൂടിപ്പോകാൻ പാടില്ല എന്നുള്ളതാണ്‌.
ഇങ്ങനെ വച്ചുകെട്ടുന്ന മുകുളങ്ങൾ വളരുന്നതിനനുസരിച്ച് മുകളിലെ ബാക്കി ശിഖരങ്ങളും പിന്നീട് ഒട്ടിച്ചിരിക്കുന്നതിന്‌ മുകളിൽ ഉള്ള പഴയ തൈയുടെ ബാക്കി ഭാഗങ്ങളും പൂർണ്ണമായി മുറിച്ച് മാറ്റേണ്ടതാണ്‌.
നന്നായി വളം ആവശ്യമുള്ള സസ്യമാണ്‌ ജാതി.
കൃഷി തുടങ്ങി ഒന്നാം വർഷം മുതൽ വളം നൽകേണ്ടിവരുന്ന ഒരു സുഗന്ധവിളയാണ്‌ ജാതി.
ഒന്നാം വർഷം ഓരോ ചെടിക്കുമായി പത്തുകിലോ പച്ചിലവളം / കമ്പോസ്റ്റ് / ജൈവവളം എന്നിവയിലേതെങ്കിലും ഒന്നിന്റെ കൂടെ 20 ഗ്രാം നൈട്രജൻ , 18 ഗ്രാം ഫോസ് ഫറസ് , 50 ഗ്രാം പൊട്ടാസ്യം എന്നിവ നൽകണം.
ക്രമാനുഗതമായി ഈ അളവ് കൂട്ടി 15 വർഷം(പ്രായപൂർത്തി) ആകുമ്പോൾ ഓരോ മരത്തിനും 50 കിലോ പച്ചില/കമ്പോസ്റ്റ്/ജൈവ വളങ്ങളിൽ ഏതെങ്കിലും ഒന്നും 500:250:100 ഗ്രാം കണക്കിൽ രാസവളവും നൽകണം.
കൂടാതെ നല്ല വിളവിനായ് ചെടിയൊന്നിന്‌ 1100 ഗ്രാം യൂറിയ , 840 ഗ്രാം സൂപ്പർ ഫോസ് ഫേറ്റ് 2000 ഗ്രാം (2കിലോ) മ്യൂറിയേറ്റ് ഓഫ് പൊട്ടാഷ് എന്നിവ രണ്ട് തവണകളായി മെയ് - ജൂൺ , സെപ്റ്റംബർ - ഒക്ടോബർ മാസങ്ങളിലായി ജൈവ വളത്തിനോടൊപ്പം നൽകണം.
വളം ചെടിയുടെ ചുവട്ടിലായി, ചെടിയിൽ നിന്നും ഒന്നരമീറ്റർ അകലത്തിലായി കാൽ മീറ്ററോളം താഴ്ചയിലിട്ട് മണ്ണിട്ട് നല്ലതുപോലെ മൂടണം.
ജാതി മരത്തെ ബാധിക്കുന്ന രോഗങ്ങളാണ്‌ ഇലപ്പുള്ളിരോഗം, കായ് ചീയൽ, കായ് പൊഴിച്ചിൽ , കമ്പ് ഉണങ്ങൽ എന്നിവ.
ഇതിൽ കായ് ചീയുന്നതിനും കായ് പൊഴിയുന്നതിനും ചെമ്പ് കലർന്ന ഏതെങ്കിലും കുമിൾ നാശിനിയോ ബോർഡോ മിശ്രിതമോ തളിച്ചും, കമ്പ് ഉണങ്ങലിന്‌ ഉണങ്ങിയ കമ്പുകൾ മുറിച്ച് മാറ്റി അവിടെ ഏതെങ്കിലും കുമിൾ നാശിനി തേച്ചും നിയന്ത്രിക്കാം.
കൂടാതെ മരത്തിൽ നിന്നും നാരുപോലെ താഴേക്ക് നീണ്ട് കിടക്കുന്ന ഒരു തരം കുമിളും ജാതി മരത്തിനെ ആക്രമിക്കുന്നുണ്ട്.
അത്തരം കുമിളുകൾ ചെടിയിലും അതോടോപ്പം ചെടിക്കു ചുറ്റും ഉള്ള മണ്ണിലും കുമിൾ നാശിനി തളിക്കുന്നത് കൊണ്ട് നിയന്ത്രിക്കാൻ സാധിക്കും.
ജാതി ചെടികളുടെ ശരിയായ വളർച്ചക്കും പൂവിടുന്നതിനും നല്ല കായ് ഫലം നൽകുന്നതിനും നല്ല രീതിയിൽ ജലസേചനം ആവശ്യമാണ്‌.
ഇതിനായി വേരുകൾക്ക് കേടുവരാതെ തടമെടുക്കണം .
നട്ട് നാല്‌ വർ‍ഷത്തോളം പ്രായമായ ജാതിമരത്തിന്‌ ചെടിയൊന്നിന്‌ ഒരു ദിവസം 20 ലിറ്റർ എന്ന കണക്കിൽ സാധാരണ കാലാവസ്ഥയിൽ ആഴ്ചയിൽ മൂന്നോ വേനൽക്കാലത്ത് നാലോ അഞ്ചോ തവണ ജലസേചനം നടത്തണം.
വേനൽക്കാലത്ത് തടങ്ങളിൽ പുതയിടേണ്ടത് അത്യാവശ്യമാണ്‌.
ഇതിനായി ഉണങ്ങിയ ഓല, മറ്റ് ചെടികളുടെ തോലുകൾ, ചകിരി , തൊണ്ട് എന്നിവ കൊണ്ട് നല്ല കനത്തിൽ പുതയിടണം.
പൂർണ്ണ വളർച്ചയെത്തിയ മരമൊന്നിന്‌ ഒരു ദിവസം ശരാശരി 150 മുതൽ 200 ലിറ്റർ വരെ ജലം ആവശ്യമാണ്‌.
വിളവ് രണ്ട് കായ്കൾ
വിത്തുപാകി മുളപ്പിക്കുന്ന തൈകൾ വളർന്ന് എട്ടാം വർഷം മുതൽ കായ് തന്നു തുടങ്ങും.
ബഡ്ഡ് ചെയ്തതും ഗ്രാഫ്റ്റ്(ഒട്ടിക്കൽ) നടത്തിയതുമായ മരങ്ങൾ അഞ്ചാം വർഷം മുതലും കായ് തന്നു തുടങ്ങുന്നു.
കൃത്യമായി വിളവ് നൽകുന്നതിന്‌ ഏകദേശം 10 മുതൽ 15 വർഷം വരെ കാല ദൈർഘ്യം വേണ്ടി വരുന്നു.
ശാസ്ത്രീയ രീതികൾ കൃഷിയിൽ അവലംബിക്കുകയാണ്‌ എങ്കിൽ കുറഞ്ഞത് 60 വർഷത്തോളം ഏകദേശം ഒരുപോലെ കായ് ഫലം നൽകുന്ന മരം കൂടിയാണ്‌ ജാതി.
പൂവിട്ടുകഴിഞ്ഞാൽ എട്ടോ ഒൻപതോ മാസങ്ങൾക്ക് ഉള്ളിൽ കായകൾ മൂപ്പെത്തുന്നു.
നന്നായി വിളഞ്ഞ കായകളിൽ, കായ് പൊട്ടി അതിനുള്ളിലെ ജാതിപത്രി ചുവന്ന നിറത്തിൽ കാണാൻ സാധിക്കും.
ഇങ്ങനെ മൂപ്പെത്തുന്ന കായ് കൾ തോട്ടികൊണ്ട് പറിക്കുകയോ അടർന്ന് വീഴുമ്പോൾ ശേഖരിക്കുകയോ ചെയ്യാം.
വിളവെടുത്താൽ ഉടനെ പത്രിയും കായയും രണ്ടും വെവ്വേറെ ഉണക്കും.
വെയിലുള്ള സമയത്താണെങ്ങിൽ, വെയിലത്ത് വെയ്ക്കും.
മഴക്കാലത്ത് ഉണക്കാനായി, അടുക്കളയിൽ പാതിമ്പുറത്ത് നിരത്തി വെയ്ക്കുകയോ ഇരുമ്പുകൊണ്ട് ഒരു കൂടുണ്ടാക്കി, അതിൽ നിരത്തി വെച്ച് അടിയിൽ തീയിടുകയാണ് ചെയ്യുക.
ഉണക്കം കഴിഞ്ഞ് പിന്നേയും സൂക്ഷിച്ച് വെയ്ക്കുകയാണെങ്ങിൽ, ഇടയ്ക്കിടയ്ക്ക് ചെറുതായി ചൂട് കൊള്ളിക്കണം.
കൊപ്ര ഉണക്കുന്ന അതേ പരിപാടികൾ തന്നെ.
ഇനങ്ങൾ ജാതിക്കയുടെ ഒരു ഇരട്ടവിത്ത്
കോഴിക്കോട് ഭാരതീയ സുഗന്ധവിള ഗവേഷണ കേന്ദ്രം വികസിപ്പിച്ചെടുത്ത അത്യുത്പാദന ശേഷിയുള്ള ജാതി ഇനമാണ്‌ വിശ്വശ്രീ .
മഹാരാഷ്ട്രയിലെ കൊങ്കൺ കൃഷി വിദ്യാപീഠത്തിന്റെ ജാതി ഇനങ്ങളാണ്‌ കൊങ്കൺ സുഗന്ധയും കൊങ്കൺ സ്വാദും .
ഇവയെക്കൂടാതെ ജാതികർഷകനായ കോഴിക്കോട് കല്ലാനോട് കടുകമ്മാക്കൽ സജി മാത്യു വികസിപ്പിച്ചെടുത്ത നോവ എന്നയിനം ജാതിയും നിലവിലുണ്ട് മിരിസ്റ്റിക്ക
നല്ലയിനം കാട്ടുജാതി മരങ്ങൾ മാത്രം ഉള്ള ജാതിവനക്കാടുകൾ മിരിസ്റ്റിക്ക ചതുപ്പ് (Myristica swamps)എന്ന പേരിൽ അറിയപ്പെടുന്നു.
ഇത്തരം വനങ്ങൾ കൊല്ലം ജില്ലയിലെ കുളത്തൂപ്പുഴ വനങ്ങളിലും കർണ്ണാടകയിലെ ചില പ്രദേശങ്ങളിലും കാണപ്പെടുന്നു.
അത്തരം മേഖലകളിൽ കണ്ടെത്തിയിട്ടുള്ള ജാതി ഇനങ്ങളാണ്‌ കൊത്തപ്പൈൻ , അടയ്ക്കാപ്പൈൻ , ചോരപ്പാലി , ഉണ്ടപ്പൈൻ , പശുപാശി (പത്തിരി) തുടങ്ങിയവ.
ഇവയുടെ കായകൾക്ക് ഓറഞ്ച്, മഞ്ഞ, കടും ചുവപ്പ് എന്നീ നിറങ്ങളിൽ ജാതി പത്രികളും നീണ്ടോ ഉരുണ്ടതോ ആകൃതിയിലുള്ള കായകളും കാണപ്പെടുന്നു.
ഗുണം		:ലഘു സ്നിഗ്ധം, തീക്ഷ്ണം
വിപാകം		:കടു ഇതിന്റെ ഫലം പ്രധാനമായും ഉപയോഗപെടുത്തുന്നത് മരുന്നിനായിട്ടാണ്.
ഫലത്തിനുള്ളിലെ കായയും അതിനെ പൊതിഞ്ഞുകാണുന്ന ഫ്ളവറുമാണ്  മരുന്നിനായി  ഉപയോഗപെടുത്തുന്നത്.
പുറത്തെ മാംസളമായ പുറം തോട് ഭക്ഷ്യയോഗ്യമാണെങ്കിലും കാര്യമായി ഉപയോഗിച്ചുവരുന്നില്ല.
ഇതുകൊണ്ടുണ്ടാക്കുന്ന കാന്റി  വയറിലെ അസുഗങ്ങള്ക്കും വായ് നാറ്റം ഇല്ലാതാക്കുന്നതിനും വളരെ ഉത്തമമാണ്.
കരള്  വൃക്ക എന്നിവയെ സംരക്ഷിക്കുന്നതോടൊപ്പം ഹാ൪ട്ടിന്റെ പ്രവ൪ത്തനത്തെ ഉത്തേജിപ്പിക്കുന്നു.
പനി ജലദോഷം  ശമിപ്പിക്കുന്നു‍ـ  വയറിളക്കം നിമിഷ നേരംകൊണ്ട് ഇല്ലാതാക്കുന്നു.
ബുദ്ധിവികാസം  തൊഴിൽ സമയത്തും പഠന സമയത്തും ഏകാഗ്രത  ഉണ്ടാകുന്നതിനും ടെ൯ഷ൯ കുറക്കുന്നതിനും നല്ലതാണ്.
സൗന്ദര്യ വ൪ദ്ധക ആവശ്യങ്ങള്ക്കും വായ്നാറ്റം ഇല്ലാതാക്കുന്നതിനും ഉറക്കകുറവ് പരിഹരിക്കുന്നതിനും സന്ധിവേദന പേശിവേദന കുറക്കുന്നതിനും രത്രിയിൽ കുട്ടികളിലെ കരച്ചിൽ ശമിപ്പിക്കുന്നതിനും തുടങ്ങി നിരവധി ചികിൽസാ കാര്യങ്ങള്ക്ക്  ജാതിയുടെ വിവിധ ഭാഗങ്ങള് ഉപയോഗപെടുത്തി വരുന്നുണ്ട്.
വിത്ത്, ജാതിപത്രി ഔഷധ ഉപയോഗങ്ങൾ
കഫ വാത രോഗങ്ങൾ ശമിപ്പിക്കും.
ദഹനശക്തി കൂട്ടും.
മലബന്ധം ഉണ്ടാക്കും.
വയറിളക്കത്തിനും ഉദരശൂലയ്ക്കും നല്ലതാണു്.
ത്രിഫലാദി ചൂർണ്ണം, ആട്ടിൻ സൂപ്പ് , അതിസാരഗ്രഹണിചൂർണ്ണം,കർപ്പൂരാദി ചൂർണ്ണം, ജീരകാദിചൂർണ്ണം, എന്നിവയിൽ ഉപയോഗിക്കുന്നു.
ചിത്രശാല ജാതി ശിഖിരങ്ങൾ ജാതിമരം നീഴ്‌വാഴ്‌ച്ചയ്ക്ക് ഉയർന്ന തടം ജാതിക്ക അടർന്ന് വീഴാറായി ജാതികായ്കൾ ജാതിപ്പൂവ് മരത്തിൽ ജാതി കുരു ജാതി വിത്തും ജാതി പത്രിയും കൈവെള്ളയിൽ അവലംബം കർഷകശ്രീ മാസിക 2007 ഓഗസ്റ്റ് ലക്കത്തിലെ ഇ.
വി.നൈബി, എൻ.മിനിരാജ് എന്നിവരുടെ ലേഖനം.
ഒക്ടോബർ 2011 പുറം 26 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌ പുറത്തേക്കുള്ള കണ്ണികൾ ആയുർ വ്വേദ ഔഷധ സസ്യങ്ങൾ എന്ന വെബ്ബ് Archived 2010-05-29 at the Wayback Machine .
എൻസൈക്ലോപീഡിയ ഓഫ് സ്പൈസസ് എന്ന വെബ്ബ് വിക്കിസ്പീഷിസിൽ Myristica fragrans എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Myristica fragrans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജാതിക്ക കായ്കൊഴിച്ചിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Nutmeg_fruit_fall
കായ്കൊഴിച്ചിലിന് പല കാരണങ്ങൾ ഉണ്ട് .
ഇതിൽ പ്രധാനപ്പെട്ടത് കുമിൾ ബാധയാണ്.
ഇതുകൂടാതെ ,പൊട്ടാഷ് വളത്തിന്റെ കുറവ് ,വേനൽ കാലത്തുള്ള നന കുറവ് ,ക്രമാതീതമായ കായ് പിടുത്തം ഇവ മൂലവും കായ്കൾ കൊഴിഞ്ഞുപോവാറുണ്ട് .
ബോറോൺ എന്ന സൂക്ഷ്മമൂലകത്തിന്റെ കുറവ് മൂലവും പിഞ്ചു കായ്കൾ വിണ്ടുകീറുന്ന പ്രവണതയുണ്ട് .
നിയന്ത്രണമാർഗ്ഗങ്ങൾ വേനൽ കാലത്ത് നനയ്ക്കുക കുമിൾ ബാധമൂലമുള്ള കായ് കൊഴിച്ചിലിന്‌ ചെമ്പു കകലർന്ന കുമിൾനാശിനി തളിക്കുക.
പൊട്ടാഷ് വളം ഇടുക
ജാതി ഉന്മൂലന പ്രസ്ഥാനം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ഇന്ന് ലോകത്തിൽ നിലനിൽക്കുന്ന ജാതി-മത വ്യവസ്ഥക്കെതിരെ ഒരു ജനകീയ മുന്നേറ്റമെന്ന നിലയിൽ ഇന്ത്യയിൽ മതേത്വരവാദികളുടെ ഒരു കൂട്ടയിമയാണ് ജാതി ഉന്മൂലന പ്രസ്ഥാനം.
ഇന്ത്യയിലെ എല്ലാ സംസ്ഥാനങ്ങളിലും ഇതിന്റെ പ്രവർത്തനങ്ങൾ സജീവമാണ്.
അവലംബം ↑ www.cpiml.in › Home › Red Star › Red Star March 2012‎
ജാതിക്ക ഇംഗ്ലീഷ് വിലാസം https://ml.wikipedia.org/wiki/Nutmeg ജാതിക്കായ ജാതിക്ക പല ഘട്ടങ്ങളിൽ ജാതിക്ക അടർന്ന് വീഴാറായി ജാതിക്കക്കുരുകൾ ജാതിക്കകൾ ജാതികായ്കൾ ജാതിക്ക അടർന്ന് വീഴാറായി
‌ജാതിമരത്തിൽ നിന്നും ലഭിക്കുന്ന സുഗന്ധവ്യഞ്ജനമാണ്‌ ജാതിക്കയും ജാതിപത്രിയും.
ജാതിക്കയും ജാതിപത്രിയും ജാതിക്കയുടെ പുറന്തോടുമാണ്‌ ജാതിമരത്തിൽ നിന്നും ലഭിക്കുന്ന ആദായകരമായ ഭാഗങ്ങൾ.
ജാതിക്കയിൽ നിന്നും  ജാതിയെണ്ണ /തൈലം, ജാതിവെണ്ണ, ജാതി സത്ത്, ജാതിപ്പൊടി, ഒളിയോറെസിൻ എന്നീ ഉത്പന്നങ്ങളും, ജാതിപത്രി വാറ്റി  തൈലവും  കറിക്കൂട്ടുകൾക്ക് ഉപയോഗിക്കുന്ന സുഗന്ധവ്യഞ്ജനവും ആയി ഉപയോഗിക്കുന്നു.
ജാതിക്കയുടെ പുറന്തോട് അച്ചാർ നിർമ്മിക്കുന്നതിനും ഉപയോഗിക്കുന്നു.
ബേക്കറിയിലെ ആഹാരസാധനങ്ങളുടെ നിർമ്മാണത്തിൽ മണവും രുചിയും കൂട്ടുന്നതിനും ഉപയോഗിക്കപ്പെടുന്നു.
നല്ലതുപോലെ വിളഞ്ഞ കായകളിൽ നിന്നും മാത്രമേ ഗുണനിലവാരമുള്ള കായും പത്രിയും ലഭ്യമാകുന്നുള്ളൂ.
വിളഞ്ഞ കായകൾ പറിച്ചെടുത്തതിനുശേഷം കായ് പൊതിഞ്ഞിരിക്കുന്ന മാംസളമായ പുറന്തോട് നീക്കം ചെയ്തതിനുശേഷം കൈ കൊണ്ട് വിത്തിൽ‍ നിന്നും പത്രി വേർപെടുത്തിയെടുക്കുന്നു.
രണ്ടും വെവ്വേറെ ഉണക്കി സംരക്ഷിക്കുന്നു.
കായയിൽ നിന്നും അടർത്തി പത്രി വേർപെടുത്തിയ കുരു തോടോടുകൂടി ഉണക്കുന്നു.
അകത്തെ കുരു കുലുങ്ങുന്നതാണ്‌ നല്ലതുപോലെ ഉണങ്ങിയതിന്റെ ലക്ഷണമായി കണക്കാക്കുന്നത്.
വെയിൽ ഇല്ലാത്ത അവസരങ്ങളിൽ വൈദ്യുതി ഉപയോഗിച്ചും കുരു ഉണക്കാറുണ്ട്.
40 ഡിഗ്രി താപനില നിയന്ത്രിച്ച് ഓവനിലും കുരു ഉണക്കാൻ സാധിക്കുന്നു.
1 കിലോ കുരു / ജാതിക്ക ലഭിക്കുന്നതിനായ് ഏകദേശം 200 മുതൽ 250 വരെ കായകൾ വേണ്ടിവരും.
കായകളുടെ വലിപ്പവും തൂക്കവും അനുസരിച്ചാണ്‌ വില ലഭിക്കുന്നത്.
പത്രി ഉണക്കുന്നതിനായ് കൈകൾക്ക് ഉള്ളിൽ വച്ചോ മറ്റേതെങ്കിലും വസ്തുകൊണ്ടോ പൊട്ടാതെ പരത്തി എടുക്കുന്നു.
ഇങ്ങനെ പരത്തിയെടുക്കുന്ന പത്രി നല്ലതുപോലെ വെയിലത്ത് വച്ച് ഏകദേശം അഞ്ച് ദിവസം കൊണ്ട് ഉണക്കിയെടുക്കുന്നു.
ഇങ്ങനെ ഉണക്കിയെടുക്കുന്ന പത്രികൾക്ക് മഞ്ഞകലർന്ന ചുവപ്പ് നിറമായിരിക്കും ഉണ്ടാകുന്നത്.
ഏകദേശം 1000 കായകളിൽ നിന്നും ശരാശരി 1 കിലോ ഉണങ്ങിയ ജാതിപത്രി ലഭിക്കും.
ജാതിക്കായകൾ ജാതിവെണ്ണ
ജാതി കുരു / വിത്തിൽ ശരാശരി 30 മുതൽ 40 ശതമാനം വരെ തൈലം അടങ്ങിയിട്ടുണ്ട് .
നീരാവിയോ ലായകങ്ങളോ ഉപയോഗിച്ച് പ്രത്യേകം നിർമ്മിച്ചിരിക്കുന്ന യന്ത്രങ്ങൾ വഴി വെണ്ണ വേർതിരിക്കുന്നു.
ഓറഞ്ച് നിറത്തിലും നല്ല മണവും ഗുണവും ഉള്ള ഈ ഉത്പന്നം ഔഷധങ്ങൾക്കായി പ്രധാനമായും ഉപയോഗിക്കുന്നു.
ജാതിയെണ്ണ/തൈലം
ജാതി വിത്ത് പത്രി എന്നിവയിൽ നിന്നും വാണിജ്യപരമായി വാറ്റിയെടുക്കുന്ന ഉത്പന്നമാണ്‌ ജാതി തൈലം.
ഗുണനിലവാരം കുറഞ്ഞ് വിൽക്കാൻ കഴിയാത്ത ജാതിക്കയും പൊടിഞ്ഞ ജാതിപത്രിയുമാണ്‌ ഇതിലേക്ക് തിരഞ്ഞെടുക്കുന്നത്.
ഈ പ്രക്രിയയുടെ ആദ്യപടിയായി റോളാർ മില്ലിൽ അധികം പൊടിയാത്തരീതിയിൽ ഒരു പ്രാവശ്യം ചതച്ചെടുക്കുന്ന വിത്ത് പിന്നീട് വാറ്റുന്ന ഉപകരണങ്ങളിലേക്ക് മാറ്റുന്നു.
അതിൽ ഏകദേശം 6 മുതൽ 8 മണിക്കൂർ വരെ നീരാവി ഉപയോഗിച്ച് വാറ്റി തൈലം എടുക്കുന്നു.
ജാതിക്കയിൽ നിന്നും 11% എണ്ണയും ജാതിപത്രിയിൽ നിന്നും 12% എണ്ണയും ലഭിക്കുന്നു.
പശ്ചിമ യൂറോപ്യൻ രാജ്യങ്ങളും അമേരിക്കയുമാണ്‌ ജാതി തൈലത്തിന്റെ മുഖ്യ ഉപഭോക്താക്കൾ.
മിരിസ്റ്റിസിൻ , എലെമിസിൻ , സാഫ്റോൾ എന്നീ രാസ ഘടകങ്ങൾ ജാതി തൈലത്തിൽ അടങ്ങിയിരിക്കുന്നു.
ജാതി സത്ത്
ജാതിക്കായുടെ വിത്തിൽ നിന്നും പത്രിയിൽ നിന്നും ഉണ്ടാക്കുന്ന ഒരു ഉത്പന്നമാണ്‌ ജാതിസത്ത്.
നന്നായി പൊടിച്ച വിത്തും പത്രിയും ഓർഗാനിക് ലായകങ്ങളിൽ ചേർത്ത് വാറ്റിയാണ്‌ ജാതിസത്ത് നിർമ്മിക്കുന്നത്.
ജാതിവിത്തിൽ നിന്നും ഉണ്ടാക്കുന്ന സത്തിനെ നട്മെഗ് ഓളിയോറെസിൻ എന്നും ജാതിപത്രിയിൽ നിന്നും ഉണ്ടാക്കുന്ന സത്തിനെ മെയ്സ് ഓളിയോറെസിൻ എന്നും പറയുന്നു.
ഭക്ഷ്യ സംസ്കരണ രംഗങ്ങളിലും സുഗന്ധദ്രവ്യങ്ങളുടെ നിർമ്മാണത്തിലും ജാതിസത്ത് വ്യാപകമായി ഉപയോഗിക്കുന്നു.
ജാതിപ്പൊടി
നന്നായി ഉണങ്ങിയ ജതിപരിപ്പ് അതിശൈത്യാവസ്ഥ ഉറപ്പ് നൽകുന്ന ക്രയോജനിക് സാങ്കേതം ഉപയോഗിച്ച് അവയുടെ പ്രകൃത്യാലുള്ള ഘടകങ്ങൾ നശിക്കാതെ പൊടിച്ച് ഉണ്ടാക്കുന്ന ഉത്പന്നമാണ്‌ ജാതിപ്പൊടി.
ഇങ്ങനെ ലഭിക്കുന്ന പൊടി പലമരുന്നുകൾക്കും സുഗന്ധ ദ്രവ്യങ്ങളുടെ നിർമ്മാണത്തിനും ഉപയോഗിക്കുന്നു.
കൊച്ചുകുടി ജാതിക്ക
കൊച്ചുകുടിയിൽ ജോസ് മാത്യു വികസിപ്പിച്ചെടുത്ത കൊച്ചുകുടി എന്നയിനം ജാതിക്ക നിലവിൽ മുന്തിയ ഇനം എന്ന് കണക്കാക്കപ്പെടുന്നു .
ഇത് ബഡ്ഡ് ചെയ്ത ഇനമാണ്.
മറ്റു ജാതിയെപ്പോലെ ഇടതൂർന്ന മരം അല്ലെങ്കിൽ പോലും ധാരാളം കായ ലഭിക്കുന്നു.
മറ്റിനങ്ങളിൽ ഒരു കിലോയ്ക്ക് 120 കായ വേണ്ടിവരുന്ന സ്ഥാനത്ത് കൊച്ചുകുടി ജാതിക്കയ്ക്ക് 80 എണ്ണം മതിയാകും.
ജാതിപത്രി ഒരു കിലോ ലഭിക്കാൻ 350 മുതൽ 400 എണ്ണം വരെ ജാതിക്കയും മതി.
ചിത്രശാല ജാതിക്കയുടെ ചിത്രങ്ങൾ ജാതിതൈ ജാതിക്കുരു തൊണ്ടോടു കൂടിയത്.
തോടിന്നുള്ളിലെ കുരുവ്നോട് ചേർന്ന് ജാതിപത്രി ജാതി കുരു (പുറം തോട് പോളിച്ചിരിക്കുന്നു) ജാതി കുരു ജാതി മൊട്ട് ജാതിക്കായ രണ്ട് കായ്കൾ ജാതിക്കകൾ ജാതിക്ക പകുത്തത് ജാതി കുരു അവലംബം കർഷകശ്രീ മാസിക 2007 ഓഗസ്റ്റ് ലക്കത്തിലെ ഇ.
വി.നൈബി, എൻ. മിനിരാജ് എന്നിവരുടെ ലേഖനം.
പുറത്തേക്കുള്ള കണ്ണികൾ ‌ ജാതിക്കയെക്കുറിച്ച് Archived 2007-11-14 at the Wayback Machine .
‌ ജാതിവെണ്ണയിലെ ഘടകങ്ങൾ ‌ ജാതിക്കയുടെ വൈദ്യശാസ്ത്ര ഉപയോഗങ്ങൾ ‌ ജാതിക്കയുടെ പാചക ഉപയോഗങ്ങൾ
ജാതിപത്രി ഇംഗ്ലീഷ് വിലാസം https://ml.wikipedia.org/wiki/Mace_(spice)
ജാതിമരത്തിന്റെ കായയായ ജാതിക്കായുടെ ഉള്ളിലുള്ള വിത്തിന്റെ പുറംതോടിൽ കാണുന്ന ചുവന്ന നിറത്തിലുള്ള ഒരു ആവരണമാണ് ജാതിപത്രി (Mace) .
ചുവന്ന നിറത്തിൽ കാണുന്നതാണ് ജാതിപത്രി അവലംബം പുറത്തേക്കുള്ള കണ്ണികൾ Mace (spice) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തത്വശാസ്ത്രത്തെപ്പറ്റി ബെർട്രാൻഡ് റസ്സലിന്റെ വീക്ഷണം Part of a series on ബെർട്രാൻഡ് റസ്സൽ ബെർട്രാൻഡ് റസ്സൽ 1916ൽ തത്വശാസ്ത്രത്തെപ്പറ്റി ബെർട്രാൻഡ് റസ്സലിന്റെ വീക്ഷണം സമൂഹത്തെപ്പറ്റി ബെർട്രാൻഡ് റസ്സലിന്റെ വീക്ഷണം റസ്സലിന്റെ വിരോധാഭാസം റസ്സലിന്റെ ചായക്കപ്പ് Theory of descriptions Logical atomism ക സ തി
തത്വശാസ്ത്രത്തെപ്പറ്റി ബെർട്രാൻഡ് റസ്സലിന്റെ വീക്ഷണം തത്ത്വജ്ഞാനിയും ഗണിതജ്ഞനുമായിരുന്ന ബെർട്രാൻഡ് റസ്സലിന്റെ (1872–1970) മാറിവന്ന വീക്ഷണകോണുകൾ കാണിക്കുന്നു.
1896ലെ അദ്ദേഹത്തിന്റെ മുൻ കാല കൃതികൾ മുതൽ 1970ൽ തന്റെ മരണം വരെയുള്ള കൃതികൾ വരെ ഇതിൽ പരിഗണിക്കുന്നു.
തത്വശാസ്ത്രപരമായ കൃതികൾ
വിശലനാത്മകതത്വശാസ്ത്രത്തിന്റെ പ്രോൽഘാടകരിൽ ഗണനീയനാണ്  ബെർട്രാൻഡ് റസ്സൽ.
പക്ഷെ അദ്ദേഹം തത്ത്വജ്ഞാനം, ഗണിതത്തിന്റെ തത്ത്വശാസ്ത്രം, അതീതശാശാസ്ത്രം, നൈതികത , വിജ്ഞാനശാസ്ത്രം എന്നിങ്ങനെയുള്ള വിഷയങ്ങളിൽ കൃതികൾ രചിച്ചിട്ടുണ്ട്.
1913ൽ തിയറി ഓഫ് നോളിജ് എന്ന കൃതിയും അതുമായി ബന്ധപ്പെട്ട് 1926ൽ എൻസൈക്ലോപീഡിയ ബ്രിട്ടാനിക്കയിൽ രചിച്ച ലേഖനങ്ങളും മതത്തിന്റെ തത്ത്വശാസ്ത്രത്തെപ്പറ്റി അദ്ദേഹം സാമാന്യമായി രചിച്ചതും വിവാദമായതുമായ ലേഖനങ്ങളും ചേർന്നാണ് അദ്ദേഹത്തിനു 1950ൽ നോബൽ സമ്മാനം ലഭിക്കാൻ ഇടയാക്കിയത്.
വിശകലനാത്മക തത്ത്വശാസ്ത്രം
ബെർട്രാൻഡ് റസ്സൽ ഇന്ന്  വിശകലനാത്മക തത്ത്വശാസ്ത്രം എന്നറിയപ്പെടുന്ന തത്ത്വശാസ്ത്രശാഖ വികസിപ്പിച്ചവരിൽ പ്രമുഖനായിരുന്നു.
ജി. ഇ.
മൂറിനൊപ്പം അതിഭൗതിക ചിന്തയായിരുന്ന ബ്രിട്ടിഷ് ഐഡിയലിസത്തിനെതിരായി സംരത്തിനു ഭാഗികമായി കാരണമായതിൽ പ്രമുഖനായിരുന്നു റസ്സൽ.
എഫ്. എച്ച്. ബ്രാഡ്ലിയേയും ജി. ഡബ്ലിയു.
എഫ്. ഹെഗെലിനേയും അതിയായി സ്വാധീനിച്ച തത്ത്വചിന്തയായിരുന്നു ഐഡിയലിസം.
ഒരു പ്രത്യേക കാര്യത്തെപ്പറ്റി അറിയാൻ നമുക്ക് അതിന്റെ എല്ലാ ബന്ധങ്ങളും അറിഞ്ഞിരിക്കണം എന്നു റസ്സൽ അഭിപ്രായപ്പെട്ടു.
ഇതുകാരണം സ്ഥലകാലങ്ങളും ശാസ്ത്രവും സംഖ്യാസങ്കൽപ്പവും പൂർണ്ണമായും മനസ്സിലാക്കാൻ നമുക്കു കഴിയുന്നില്ല.
റസ്സലും മൂറും തർക്കശാസ്ത്രം തങ്ങളുടെ തത്ത്വശാസ്ത്രപരമായ നില പലതായി തിരിച്ച് ഏറ്റവും ലളിതമാക്കാൻ പരിശ്രമിച്ചു.
റസ്സൽ, പ്രത്യേകിച്ച്, ശാസ്ത്രവും ക്രമമായ യുക്തിയും ഒരു തത്ത്വജ്ഞാനിയുടെ ഉപകരണമായി കണ്ടു.
റസ്സൽ ഒരിക്കലും നമുക്ക് വ്യത്യസ്തമായ തത്ത്വശാസ്ത്രരീതികളുണ്ട് എന്നു ചിന്തിച്ചിട്ടില്ല.
റസ്സൽ ചിന്തിച്ചത്, തത്ത്വജ്ഞാനികൾ ഈ ലോകത്തെപ്പറ്റിയുള്ള  പൊതുഅഭിപ്രായങ്ങളാണ് മാനിക്കേണ്ടത്.
അവയെപ്പറ്റിയുള്ള ഉത്തരങ്ങൾ കണ്ടുപിടിക്കണം അങ്ങനെ ആശയക്കുഴപ്പങ്ങൾ പരിഹരിക്കാം.
പ്രത്യേകിച്ച്, അദ്ദേഹത്തിന് ഇല്ലാതാക്കണമായിരുന്നു അദ്ദേഹത്തിന്റെ അഭിപ്രായത്തിൽ ഈ ആവശ്യത്തിൽക്കൂടുതലുള്ള അതിഭൗതികതത്വശാസ്ത്രങ്ങൾ.
ഇതിനായി റസ്സൽ ആശ്രയിച്ചത്, വില്ല്യം ഓഖാമിന്റെ ആവശ്യമില്ലാത്ത സത്തകൾ പെരുകുന്നതിനെതിരായ സിദ്ധാന്തം ആയിരുന്നു.
വിശകലനാത്മക തത്ത്വശാസ്ത്രത്തിന്റെ ഏറ്റവും പ്രധാന  കാമ്പ് ഓഖാമിന്റെ കത്തി ആയിരുന്നു.
ഗണിതത്തിന്റെ യുക്തിയും തത്ത്വശാസ്ത്രവും